鄺旨呈

鄺旨呈係香港男歌手，樂隊享樂團主音，亦有參與過影視演出。佢阿媽係香港上市公司「現代美容」創辦人兼主席曾裕。

簡歷 
鄺旨呈阿媽係「現代美容」創辦人兼主席曾裕，阿爸係曾裕第二任丈夫「凱撒會美容中心」老闆鄺炳申。中學就讀聖公會聖馬利亞堂莫慶堯中學，中五未畢業輟學，之後做過私人健身教練，2006年發生過車禍。

雖然出身富裕，但佢一直追求音樂夢想。15歲已拜師戴思聰學唱歌，亦自學結他。2009年組成樂隊The3Think，2011年參加第23屆CASH流行曲創作大賽獲「最佳歌曲季軍」及「網上最受歡迎歌曲獎」，2013年將樂隊改組成享樂團並同唱片公司簽約出道，2014擔任五月天《五月天Just Rock It！就是世界巡迴演唱會》香港站暖場嘉賓，同年喺新城勁爆頒獎禮獲得國語新勢力樂團，2018年喺新城勁爆頒獎禮憑合唱歌曲《不枉》獲頒新城勁爆合唱歌。

2020年開始，鄺旨呈亦開始喺ViuTV亮相，參與ViuTV《全民造星III》打入四十強及後被公開佢十億家庭背景。

2021年為香港首部港式波里活電影《我的印度男友》主唱電影主題歌曲《印度咖哩因乜呢》，亦獲邀為電影捉鬼敢死隊自編自導，拍攝香港版捉鬼敢死隊宣傳片。

同年亦主持及參與ViuTV多個不同綜藝節目，分別有學神出沒注意、囝囝女女730、ERROR自肥企畫、夕陽新丁、玩X爆香港地。

2022年參與戚其義首部網劇逐流時代，同年亦主持ViuTV MM730全新節目粉絲福利署。更喺ViuTV原創拳擊劇集繩角擔任拳館四師兄嘅角色。

2023年從訪問中透露，獲得Beyond前經理人邀請，演繹Beyond從未公布嘅Demo，歌名「殿堂」，六月推出。

演出

電視劇
2020年：《暖男爸爸》 飾 Busking男
2022年：《冥冥之中》 飾 享樂團主音
2022年：《繩角》 飾 Freddy
2023年：《極度俏郎君》 飾 青年華Dee

電視劇
2022年：《逐流時代》 飾 Nio宋禧年

電視節目
2020年：《踢館》藍組挑戰者
2020年：《全民造星III》參賽者
2021年：《囝囝女女730》主持
2021年：《學神出沒注意》主持
2021年：《ERROR自肥企画》第5、10集嘉賓
2021年：《夕陽新丁》主持
2022年：《MM730 - 粉絲福利署》主持
2022年：《今餐有料到》 第376集嘉賓
2023年：《偏食細路鬥大廚》第10集嘉賓

電影
2020年：《母夜叉》 飾 司徒旨呈

香港男歌手
旨呈
ViuTV合作男藝人
全民造星III參賽者